钦定古今图书集成/明伦汇编/闺媛典/第299卷 > 皇清三十二 > 李天挺妻申氏
## 钦定古今图书集成/明伦汇编/闺媛典/第299卷 > 皇清三十二 > 李天挺妻申氏

按《青州府志》：“申氏，日照人。丙子科副榜李天挺妻，贡士申濬川女，太仆卿李蕃子妇也。挺殁时，氏年二十四，守志事姑。姑性严峻，氏曲意承欢。姑喜幽静，与孙别居，相距七十里。氏从姑不从子。年六十，稍拂姑意，犹跪不起。姑遘病数月，氏昼夜不离榻侧，遂以劳苦成病。姑殁未越月，而氏亦卒，阖学公举邑令以节孝” 旌之。